**О Б Я В Л Е Н И Е**

Регионална здравна инспекция- Добрич (РЗИ-Добрич) със седалище гр. Добрич, ул. Св. св. Кирил и Методий, №57, тел. 058/588 614, на основание чл. 10а, ал. 1 и ал. 2 от Закона за държавния служител и чл. 13 и чл.14 от Наредбата за провеждане на конкурсите и подбора при мобилност на държавни служители

**О Б Я В Я В А К О Н К У Р С**

За длъжността директор на дирекция „Надзор на заразните болести” в Регионална здравна инспекция – Добрич.

* една щатна бройка

Място на работа –РЗИ-Добрич специализирана администрация, дирекция „Надзор на заразните болести“

**1. Кратко описание на длъжността:**

Организация, ръководство, контрол и координация на дейността в дирекция “Надзор на заразните болести”, съгласно функциите, определени в Устройствен правилник на регионалните здравни инспекции, Обн. ДВ. бр. 6/2011 г., Изм. Доп. ДВ. бр. 69/2021 г. (УПРЗИ)

**2. Минимални и специфични изисквания, предвидени в нормативните актове за заемане на длъжността:**

* 1. образование-висше;
  2. образователно-квалификационна степен – магистър;
  3. професионален опит - 4 години и/или минимален ранг за заемане на длъжността III младши;
  4. професионална област–здравеопазване и спорт;
  5. професионално направление-медицина;
  6. магистър по медицина с предимство се ползват придобилите специалност "Епидемиология на инфекциозните болести", "Клинична микробиология", "Клинична вирусология", "Медицинска паразитология", "Инфекциозни болести", "Педиатрия" или "Социална медицина и здравен мениджмънт" или образователно-квалификационна степен магистър по специалност "Обществено здраве и здравен мениджмънт", "Обществено здравеопазване" или "Опазване и контрол на общественото здраве". Нормативен акт, в който е предвидено- чл.32, ал.1 от УПРЗИ

1. **Допълнителни умения и квалификация, носещи предимство на кандидатите:**
   1. компютърна грамотност;
   2. владеене на западен език.
2. Длъжността се заема по служебно правоотношение, като кандидатите следва да отговарят на условията на чл. 7 от Закона за държавния служител. Основният размер на заплатата се определя в зависимост от професионалния опит на спечелилия конкурса кандидат, съгласно Наредбата за заплатите в държавната администрация.

Размер на основната заплата: от 933 лв. до 2300 лв.

1. **Начин на провеждане на конкурса:** 
   1. Концепция за стратегическо управление: Тема на разработката „Краткосрочни, дългосрочни и стратегически цели за развитие на дирекция „Надзор на заразните болести“- разработката следва да е до 15 машинописни страници, формат А4;
   2. Провеждане на интервю.
2. **Необходими документи за участие в конкурса:**

6.1. заявление по образец за участие в конкурс – Приложение № 3 към чл. 17, ал.2 от Наредбата за провеждане на конкурсите и подбора при мобилност на държавни служители (НПКПМДС);

6.2. декларация по образец - чл. 17 ал. 3 т. 1 от НПКПМДС от кандидата, за следните обстоятелства: неговото гражданство, както и за обстоятелствата, че е пълнолетно, не е поставено под запрещение, не осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност;

6.3. копие от документи за придобита образователно-квалификационна степен, допълнителни квалификации-чл.17, ал.3, т.2 от НПКПМДС

6.4. копие от официални документи, удостоверяващи продължителността на професионалния опит – трудова книжка, служебна книжка, осигурителна книжка, официален документ на български език, доказващ извършване на дейност в чужбина;

6.5. други документи свързани с изискванията за заемане на длъжността (сертификати за проведени обучения);

6.6. подробна автобиография;

6.7. копие от документ за придобит ранг (ако притежават такъв);

6.8. копие от документи за компютърни умения (ако притежават такива).

Документите, издадени в чужбина, се предоставят в легализиран превод на български език и след необходимото признаване и легализация от съответните оправомощени органи в Република България.

**7. Срок и място за подаване на документи:**

7.1. Регионална здравна инспекция-Добрич;

7.2. Адрес: гр. Добрич, ул. Св. Св Кирил и Методий, №57

7.3. Административно звено: Обща администрация Дирекция „Административно-правно, финансово и стопанско обслужване“, ЦАО, стая 111, етаж 1.

7.4. Срок за подаване: **от 8:30 часа на 23.07.2024 г. до 17: 00 часа на 01.08.2024 г.**

кандидатите да представят лично или чрез упълномощено лице необходимите документи за участие в конкурс на служител в Център за административно обслужване на РЗИ-Добрич, стая 111, ет.1.

7.5. Място на подаване: Център за административно обслужване на РЗИ-Добрич, гр. Добрич, ул. Св. св. Кирил и Методий № 57, стая 111, ет.1. Подаването на заявлението и приложенията към него се извършва лично или чрез пълномощник.

7.6.Документите могат да се подадат и по електронен път на електронен адрес [rzi-dobrich@mh.government.bg](mailto:rzi-dobrich@mh.government.bg), като в този случай заявлението по чл. 17, ал. 2 от НПКПМДС и декларацията по чл. 17, ал. 3, т. 1 от НПКПМДС следва да бъдат подписани от кандидата с електронен подпис.

7.7. Общодостъпно място, на което ще се обявяват списъците или други съобщения във връзка с конкурса:сайта на РЗИ-Добрич: [http://www.rzi-dobrich.org](http://www.rzI-dobrich.org) и информационното табло във фоайето на РЗИ-Добрич, гр. Добрич, ул. Св.св. Кирил и Методий № 57.

7.8.Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

7.9. Длъжностна характеристика за конкурсната длъжност се предоставя на кандидатите при подаване на документите.

Обявата е публикувана на: 23.07.2024 г.